Kõik Anija JK noortevõistkonnad on alustanud hooaega mitmete võistlusmängude ja turniiridega. Allpool neist gruppide kaupa lähemalt.
U13 võistkonnal on seljataga esimesed liigamängud. Kuigi alguses väga hästi ei läinud ja tulid suured kaotused Raplamaa JK (2:6) ja Saku Sportingu vastu (1:10), siis edaspidi hakkas poiste mäng paremini sujuma. Kolmandas voorus teeniti esimene võit skooriga 4:1 JK Tallinna Kalev Kratid vastu. Järgnevas voorus tunnistati FC Tallinn III 1:3 paremust. Seejärel võeti Viimsi MRJK Mustalt vastu minimaalne 1:2 kaotus ning viimases mängus enne suvepuhkust alistati 1:3 Kohtla-Järve FC Järve.
Poisid osalesid lisaks Flora Spring Cup turniiril. Tugevas alagrupis tuli vastu võtta kaotused FC Tiigrid/Spartalt 0:4, Läänemaa JKlt 1:4 ning Saue JKlt 2:4. Kohamängudes kaotati kõigepealt Saku Sportingule 0:2, kuid seejärel võideti FC Tallinn III võistkonda 4:0. Sellega tagati turniiril 7. koht.
U11 võistkond osaleb esmakordselt Eesti meistrivõistlustel. Hooaja jooksul mängitakse neli turniiri, millest esimene toimus Türil. Viie võistkonna osalusel teeniti kohe ajalooline esimene võit, millele lisandus kolm kaotust. Järgmine turniir toimub augustis Kehras.
Samuti osaleti Flora Spring Cup turniiril. Sarnaselt U13 võistkonnale ei saadud alguses oma mängu käima, aga turniiri otsustavas mängus alistati 3:2 skooriga Pakri võistkond, tänu millele saavutati 7. koht.
U9 võistkonnal on samuti läbitud esimene Eesti meistrivõistluste turniir. Suure palavusega sõideti Raasikule, kus tehti tuul alla kohalikule FC Jokerile, Aruküla FC Jokerile ning Rae Kalevile.
Flora Spring Cupil lõppkohti nii noortel välja ei selgitatud. Anija poisid said kolmel korral maitsta võidurõõmu ning sama palju kordi kaotusekibedust.
Mängimas käidi ka Loo Cupil, kus tuldi otsustava mängu võiduga 7. kohale.